En XXvet kantved e  voe kendalchet da unvaniñ ha da vodernaat ar yezh, gant labourioù Frañsez Vallée ha re Roparz Hemon dreist-holl. E-pad an eil hanterenn eus an XXvet kantved e voe embannet un toullad labourioù geriadurezh : ur mell Geriadur Istorel ar brezhoneg gant Roparz Hemon, geriadurioù divyezhek galleg-brezhoneg (oberennoù ar Glev, Favereau) pe brezhoneg-saozneg (gant Delaporte), ha labourioù termenadurezh war meur a dachenn arbennik (korfadurezh, armerzh, hag all). E dibenn an XXvet kantved e teuas er-maez ar  chentañ geriadur hollvrezhonek, frouezh ul labour a-stroll, ha goude-se un eil geriadur gant muioch a cherioù, embannet o-daou gant An Here.